Os lituans encomienzan a tener importancia cheopolitica en 1236 quan vencioron a lo gran mayestre d'a Orden Teutonica Volkwin. Mindaugas, sobirán lituán dende 1239 dica 1263 fació a guerra contra os alemans de l'ueste y norte y contra os rusos a l'este. Encara que fue baptizato en 1251 y fue nombrato "gran duque" en 1252 abchura d'o catolicismo por desaveniencias con os teutonicos. Baixo o suyo reinato os lituans pactan por primera vegata con países eslavos ortodoxos: Grodno y Novogrudok, que asinas se liberan d'o vasallache a los mongols.